আজও কলকাতা ও হাওড়া ব্রিজ সমার্থক। ব্রিটিশ আমলে পর পর দু’টি সেতু তৈরি হয়েছিল। প্রথমটির পরিকল্পনা চলেছিল ১৯ বছর, নতুন ব্রিজের ক্ষেত্রে প্রায় ৩০ বছর। ৭৫ বছর আগে তৈরি হওয়া সেতুটি ৭১ ফুট চওড়া। সঙ্গে দু’পাশে ১৫ ফুটের ফুটপাত। ১৯৪৭-এ হাওড়া ব্রিজে গাড়ি চলত দিনে ৩৪ হাজার। এখন চলে সোয়া লাখ। পথচারী পাঁচ লাখ। তার পরেও অবিচল হাওড়া ব্রিজ। তার নেপথ্যে কি সেই নির্মাণের পূর্ববর্তী ত্রিশ বছরের পরিকল্পনা? এখনকার মতো ‘ধর তক্তা মার পেরেক’ নীতি ব্রিটিশদের ছিল না। সাত বছরে চারটি সেতু বিপর্যয়ের পর আমাদেরও এখন ব্রিটিশ পরিকল্পনা নিয়ে ভাবার সময় এসেছে।